Turcmèn
Lo turcmèn es una lenga turquesa parlada en Turcmenistan e dins los paises vesins.

Localisacion 
Lo turcmèn es la lenga oficiala de Turcmenistan. De minoritats importantas parlan la lenga dins los paises vesins, en Tatgiquistan, Cazacstan, Ozbequistan e tamben dins lo nòrd d'Afganistan e dins lo Khorassan dins lo nòrd-èst d'Iran. 

En Turquia, coma dins lo nòrd de Siria e d'Iraq, vivon de populacions turcofònas que se sonan turcmèns o turcomans. Çaquelà, lor lenga es pas lo turcmèn, mas de dialèctes oghoz pròches del turc e de l'azèri.

Classificacion e dialèctes 
Lo turcmèn fa partida de las lengas oghoz, una branca de las lengas turquesas.

Escritura 
Lo turcmèn es vengut una lenga literària al començament del sègle XIX, escrich amb l'alfabet arabi. En 1928, lo poder sovietic, impausèt l'alfabet latin, per lo remplaçar, en 1940, per l'alfabet cirillic. Aprèp l'independéncia, en 1996, lo govèrn introduguèt l'alfabet latin, mas dins una version pro diferenta d'aquela de las annadas 1930.

Referéncias

Fonts 
  Claus Schönig, 2006, Turkmen, dins Lars Johanson, Éva Á. Csató (eds.), The Turkic languages, p. 262-272, Routledge language family descriptions series, Londres, Taylor & FrancisP. 1-58.
  B. Charïyarov, O. nazarov, 1997, turkmenskiy iazyk, dins E. R. Tenishev (ed.), Iazyki Mira - tyurkskie iazyki, p. 412-426, Moscòu, Indrik.

Inventari de lengas
Lenga turquesa
Lenga de Turcmenistan
Lenga d'Ozbequistan
Lenga de Cazacstan
Lenga de Tatgiquistan
Lenga d'Iran
Lenga d'Afganistan